Centrum  vedecko - technických  informácií  
 Slovenskej republiky

 Lamačská cesta 8/A,  811 04  Bratislava

Cestovná správa

zo zahraničnej pracovnej cesty č. 16/2014, Ing. Peter Beňo

Štát: Brusel

Miesto konania: Centre Albert Borschette, rue Froissart, 1040 Brusel

Nástup na pracovnú cestu: 26.1.2014 o 13:00 v Martine
Ukončenie pracovnej cesty: 27.1.2014 o 20:30 v Bratislave
Termín a trvanie:  27.1.2014 od 9:30 do 16:00
Spôsob dopravy: lietadlo, autobus, MHD Brusel, auto súkromné

Účel cesty: účasť na zasadnutí expertnej skupiny pre modelovú grantovú dohodu - MGA

Dôležité skutočnosti zo zasadnutia:
1.	EK sa v podstate nezaoberala pripomienkami, ktoré boli zaslané k už zverejneným článkom MGA.. Ide predovšetkým o mzdové prostriedky a ďalšie typy nákladov z článku 6.
2.	Schválenie použitia jednotkových nákladov (Unit costs) v prípade klinických skúšok by malo prebehnúť vo februári – predstavuje výrazné zjednodušenie oproti 7RP.
3.	Anotovaná grantová dohoda bude zásadným a najpodrobnejším dokumentom, ktorý bude mať charakter vysvetľujúceho a sprievodného dokumentu (bývalý financial guide zo 7RP). EK samozrejme plánuje pripraviť sprievodcov aj inými oblasťami H2020, ako napr. otvorený prístup, konzorciálna zmluva, prípadne iné.
4.	Rozdiel medzi kontraktom a subkontraktom: kontrakty nepokrývajú implementáciu projektových úloh na rozdiel od subkontraktov, ktoré implementujú úlohy definované v Annex I – popis práce na projekte. Náklady na subkontrakt musia byť identifikované v Annex I. Definovanie špecifických podmienok v prípade subkontraktu prevyšujúcom 60 000 EUR – musí byť uvedené v „call for proposals“. Dôležité teda bude, rozlišovať medzi zmluvami, ktoré sa priamo viažu na projektové úlohy a tými, ktoré sa na projektové úlohy neviažu. Na rozdiel od 7RP už nebude rozhodujúce, či subjekt subkontrahuje „core part“ alebo „non-core part“ projektu. MGA iba uvádza, že len limitované množstvo práce môže byť subkontrahované.
5.	tzv. „specific costs categories“ budú predstavovať zatiaľ len náklady na energetickú efektívnosť budov a prístup  k medzinárodným výskumným infraštruktúram. Vykazované budú formou jednotkových nákladov.
6.	Výpočet ročných produktívnych hodín, varianta s 1 720 hodinami: v prípade, ak zamestnanec nemá pracovnú zmluvu na plný úväzok, je potrebné túto hodnotu prepočítať pomernou časťou. Pr. Týždenný pracovný čas je podľa zákona 40 hodín. Zamestnanec pracuje podľa zmluvy len 32 hodín týždenne. V tomto prípade je potrebné prepočítať aj celkový ročný fond 1720*0,8=1 376 hodín vykazovaných na projekte. Ak je ale týždenný pracovný čas 37,5 hodiny, potom reálne odpracovaných 37,5 hodiny týždenne znamená 1 720 hodín ročne vykazovaných na projekt.
7.	Nákladová kategória „ostatné tovary a služby“ súvisí s bodom 4. CZ sa pýtali na jeden zo základných problémov zo 7RP - catering. Na základe vysvetlení EK je náš predbežný  záver, že by pre H2020 catering nemal spadať pod subkontrakty, ako tomu bolo v 7RP, a to v prípade, ak by priamo nespadal pod projektovú úlohu (project task). V prípade, že by catering bol priamo plánovaný ako časť projektovej úlohy, napr. Euronano forum (konferencia financovaná cez projekt), potom by musel byť vykazovaný pod subkontraktom.
8.	Konflikt záujmov je v prípade, ak:
a.	Nie je zaručený najlepší pomer cena za kvalitu
b.	Implementácia projektu neprebieha podľa popisu práce
c.	Existuje rodinné prepojenie
9.	Vykazovanie odpracovaného času v prípade osôb pracujúcich na plný úväzok, ktoré ale nepracujú plný čas na projekte: odporúčanie EK je viesť výkaz plného odpracovaného času, aj keď pre účely auditu bude postačujúci výkaz prác na projekte. Minimálne však organizácie budú musieť zabezpečiť aspoň prístup k dochádzke, aby bolo jasné, že daný zamestnanec vo vykázanom čase bol v práci.
10.	V prípade osôb, ktoré celý pracovný čas pracujú na projekte nie je potrebné viesť pracovný výkaz. Pozor! V prípade, ak si organizácie nie je istá, či daný zamestnanec bude celý čas pracovať výlučne na projekte, je potrebné vykazovať odpracované hodiny vo výkaze.

Účastník cesty: Ing. Peter Beňo

Náklady na cestu: 778,08 EUR, refundácia EK: 622,68 EUR

Správu vypracoval: Ing. Peter Beňo, 7.2.2014

Správu schválil: prof. Ján Turňa